ການຫາລາຍໄດ້ ຊ່ວຍສ້າງ ວັດລາວ ພຸດທະສາມະຄີທໍາ
ສະຫະລັດ ຊຶ່ງເປັນ​ປະ​ເທດ​ທີ່​ເລີ້​ມ​ເກີດຂຶ້ນ ຈາກ​ຜູ້​ສະ​ແຫວ​ງຫາ​ອິດ​ສະລະ​ພາບ ​ໃນການ​ນັບຖື​ບູຊາປັດຊະຍາ ທີ່ເປັນຫລັກເຊື່ອຖືອັນສັກສິດ
ລາຍການຊີວິດຊາວລາວໃນຕ່າງແດນ ຂອງສັບປະດານີ້ ເຮົາຈະໄດ້ນໍາເອົາການສໍາ ພາດ ທ່ານ John Khamphoumy ປະທານວັດລາວພຸດທະສາມະຄີທໍາ ຈາກເມືອງ York Spring ລັດ Pennsylvania ພ້ອມດວ້ຍ ການສໍາພາດ ບັນດານັກສິນລະປິນ ລາວອາເມຣິກັນ ທີ່ມີຊື່ສຽງ ທີ່ໄດ້ມາຮ່ວມຊ່ວຍຫາລາຍໄດ້ສົມທົບທຶນສ້າງວັດ ຊຶ່ງ ກິ່ງສະຫວັນ ຈະໄດ້ນໍາເລື້ອງນີ້ມາສະເໜີ ທ່ານ ໂປຣດຕິດຕາມຮັບຟັງ ສະຫະລັດ ອາເມຣິກາ ຊ່ຶງເປັນປະເທດທີ່ເລີ້ມເກີດຂຶ້ນ ຈາກຜູ້ສະແຫວງຫາອິດສະລະພາບ ໃນການນັບຖືບູຊາ ປັດສະຍາ ທີ່ເປັນຫລັກເຊື່ອຖື ອັນສັກສິດດັ່ງ ກ່າວນີ້ ໄດ້ບັນທຶກຢູ່ໃນ ລັດຖະທໍາມະນູນ ຂອງ ສະຫະລັດ ທີ່ໄດ້ ແປງທາງໃຫ້ ບັນດາປະຊາກອນ ຜູ້ທີ່ເຂົ້າມາຕັ້ງ ຖິ່ນຖານນໍາຫລັງ ພາກັນໄດ້ ຮັບສິດ ເສຣີ ພາບ ໃນການນັບຖືບູຊາສາສະໜາຕ່າງໆຢ່າງ ເທົ່າທ່ຽມກັນ ເຖິງແມ່ນວ່າ ປະຊາກອນລາວ ອາເມຣິກັນ ໄດ້ເຂົ້າມາຕັ້ງຊີວິດຢູ່ໃນ ສະຫະລັດ ອາເມຣິກາ ມາເປັນເວລາຫຼາຍກວ່າ 3 ທົດສະວັດແລ້ວກໍຕາມ ແຕ່ເຂົາເຈົ້າກໍຍັງບໍ່ໄດ້ລົດລະສ້າງສາ ວັດວາອາຮາມ ໃຫ້ເປັນບ່ອນ ສັກກະຣະບູຊາ ພຣະພຸດທະສາສະໜາ ແລະເພື່ອເປັນສູນ ກາງເຕົ້າໂຮມຂອງ ປະຊາຄົມລາວ ອາເມຮິກັນ ໃນທ້ອງຖິ່ນຂອງໃຜລາວ “ວັດລາວພຸທ ທະສາມະຄີທັມ” ແມ່ນວັດນຶ່ງ ທີ່ກໍາລັງສ້າງຂື້ນໃໝ່ ຢູ່ລັດ Pennsylvania ແລະກໍແມ່ນນຶ່ງ ໃນຈໍານວນ 100 ກວ່າວັດຂອງ ປະຊາຄົມລາວ ອາເມຣິກັນ ທີ່ຂະຫຍາຍ ອອກໄປ ທົ່ວ ສະຫະລັດ ເພື່ອເປັນການຫາລາຍໄດ້ ສົມທົບທຶນສ້າງວັດໃນຄັ້ງນີ້ ທ່ານກາຍຍະສິດ ສຸລິສັກ ຜູ້ປະ ສານງານ ການຫາລາຍໄດ້ ແລະເຈົ້າຂອງ “Marla Productions” ບໍລິສັດຜະລິດເພງ ລາວສະໄໝ ໄດ້ນໍາພາບັນດານັກດົນຕີ ແລະນັກຮ້ອງສາມຄະນະ ອາສາສະມັກເຂົ້າຮ່ວມ ປະກອບສ່ວນສັບປ່ຽນ ສ້າງບັນຍາກາດ ນອກນັ້ນກໍຍັງມີນັກສີນລະປີນ ທີ່ມີຊື່ສຽງໃນອະດີດ ແລະປັດຈຸບັນອີກທ່ານນຶ່ງຄື ທ່ານ ສີລາວົງ ແກ້ວ ໄດ້ເດີນທາງມາຈາກລັດ Illinoise ອາສາສະມັກເຂົ້າມາຮ່ວມສ້າງບູນກຸສົນ ໃນຄໍ່າຄືນນັ້ນນຳ ກ່ອນປີ 1975 ທ່ານ ສີລາວົງ ແມ່ນອະດີດນັກສຶກສາກົດໝາຍ ນັກປະ ພັນ ແລະນັກຮ້ອງທີ່ມີຊື່ສຽງ ເພງຂອງທ່ານສີລາວົງ ຫລາຍໆເພງຍັງຝັງຢູ່ໃນຄວາມຊົງຈໍາ ຂອງ ບັນດາໜຸ່ມນ້ອຍລາວ ໃນຕອນທ້າຍ ປີ 1960 ດັ່ງຕົວຢ່າງເພງ “ເອື້ອຍກໍງາມ ນ້ອງ ກໍງາມ ແລະ ລູກນາຍພັນ ຫລານສາວນາຍພົນ ດັ່ງນີ້ເປັນຕົ້ນ ປະກອບສ່ວນຫາລາຍໄດ້ອີກຄະນະນຶ່ງ ກໍໄດ້ແກ່ ຄະນະ Compliment George ຊຶ່ງ ເປັນວົງດົນຕີຜູ້ຍິງ ປະກອບຢູ່ໃນນັ້ນມີ ແມ່ນມີສະຕີລາວ ອາເມຣິກັນນຶ່ງຄົນຊື່ວ່າ ມາລາ ສຸລິສັກ ນາງຫລີ້ນ guitar bass ແລະກໍເປັນລູກສາວຂອງ ທ່ານກາຍຍະສິດ ສຸລິສັກ ໃນຄໍ່າຄືນວັນນີ້ ມີບັນດາສະມາຊິກປະຊາຄົມລາວຫລາຍຣ້ອຍຄົນ ພ້ອມດ້ວຍແຂກຕ່າງ ປະເທດເຂົ້າຮ່ວມສັງສັນຢ່າງມ່ວນຊື່ນລື້ນເລີງ ແຕ່ເປັນທີ່ໜ້າເສຍໃຈທີ່ເຮົາບໍ່ສາມາດນໍາເອົາ ສຽງເພງຂອງ ທ່ານສີລາວົງ ແກ້ວ ມາສະເໜີທ່ານໄດ້ເນື່ອງຈາກວ່າ ໃນເວລາປະມານ 10:30 ແລງຄືນວັນສຸກ ທີ່ 29 ມິຖຸນານັ້ນ ຂົງເຂດນະຄອນ ຫລວງ ວໍຊິງຕັນ ດີ ຊີ ໄດ້ປະສົບກັບ ລົມພາຍຸຮ້າຍແຮງແບບບໍ່ເຄີຍມີມາກ່ອນ ເຮັດໃຫ້ຂົງເຂດ ຂອງສາມລັດຕິດກັນຄື ນະຄອນ ຫລວງ ວໍຊິງຕັນ ພາກເໜືອລັດເວີຈີເນຍ ແລະລັດແມຣີແລນ ຕ້ອງໄດ້ປະສົບກັບຕົ້ນໄມ້ລົ້ມ ງ່າໄມ້ຫັກ ໄຟຟ້າມອດ ສ້າງຄວາມເສຍຫາຍ ແລະຄວາມຍາກລໍາບາກຫລາຍຢ່າງໃຫ້ແກ່ປະ ຊາກອນປະມານ ລ້ານກວ່າຄົນ ທີ່ບໍ່ມີພະລັງໄຟຟ້າໃຊ້ ພາຍໃຕ້ອາກາດອັນຮ້ອນເອົ້າ 100 ອົງສາເປັນເວລາເກືອບ ນຶ່ງອາທິດ ຈ່ຶງເປັນອັນວ່າ ງານຫາລາຍໄດ້ສຳລັບການສ້າງວັດ York Spring ລັດ Pennsylvania ໃນຄໍ່າຄືນວັນນັ້ນ ໄດ້ສິ້ນສຸດລົງພຽງເທົ້ານັ້ນ